OpenLLM-France/wikimedia huggingface dataset:
# Ordre (desambiguació)

* No s'ha de confondre amb Orde.
«Ordre» té aquests significats:
* Arquitectura:
** Ordre arquitectònic
*** Ordres clàssics
*** Ordre compost
*** Ordre toscà
* Biologia: Ordre, categoria emprada en la classificació taxonòmica dels éssers vius.
* Escriptura: Ordre alfabètic
* Dret:
** Ordre judicial, acte processal provinent d'un tribunal, mitjançant el qual resol les peticions de les parts, autoritza o ordena el compliment de determinades mesures
** Ordre ministerial, norma jurídica de rang reglamentari que emana de qualsevol dels ministres del Govern d'Espanya
** Tribunal d'Ordre Públic
* Informàtica: Ordre (informàtica), instrucció que l'usuari dona al sistema perquè es realitzi una tasca concreta
* Finances:
** Ordre (borsa)
* Matemàtiques:
** Ordre (matemàtiques)
** Reducció d'ordre
** Relació d'ordre
* Música: Ordre (música), corda o un conjunt de cordes en un instrument.
# Plymouth (Nebraska)

Plymouth és una població dels Estats Units a l'estat de Nebraska. Segons el cens del 2000 tenia 477 habitants.

## Demografia

Segons el cens del 2000, Plymouth tenia 477 habitants, 198 habitatges, i 144 famílies. La densitat de població era de 657,8 habitants per km².
Dels 198 habitatges en un 33,3% hi vivien nens de menys de 18 anys, en un 63,6% hi vivien parelles casades, en un 6,6% dones solteres, i en un 26,8% no eren unitats familiars. En el 26,3% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,6% tenia menys de 18 anys, un 5% entre 18 i 24, un 26,2% entre 25 i 44, un 23,9% de 45 a 60 i un 19,3% 65 anys o més.
L'edat mediana era de 40 anys. Per cada 100 dones de 18 o més anys hi havia 90,9 homes.
La renda mediana per habitatge era de 37.159 $ i la renda mediana per família de 42.813 $. Els homes tenien una renda mediana de 27.054 $ mentre que les dones 19.531 $. La renda per capita de la població era de 16.463 $. Aproximadament l'1,5% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plymouth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Plymouth». American Fact Finder. Oficina del Cens dels Estats Units, 12-01-2010.
# Plaça Habima

La Plaza Habima (en hebreu: כיכר הבימה) (també coneguda com «La Plaça de l'Orquestra») és un espai públic important al centre de la ciutat de Tel-Aviv, Israel, que és la llar d'una sèrie d'institucions culturals com el Teatre Habima, el Palau de la Cultura i el pavelló d'art contemporani Helena Rubinstein. La plaça es troba en la intersecció dels bulevards Rothschild, Hen i Ben Zion i el carrer Dizengoff. Quan es va planejar un auditori, un aparcament subterrani i una plaça urbana es van preveure també, però per raons pressupostàries, només la zona nord del complex va ser desenvolupada com una plaça. La major part de l'àrea va ser utilitzada com a estacionament temporal. En 2007 es va desenvolupar una modernització més completa duta a terme per l'arquitecte Dani Karavan, que va abastar tant el Teatre Habima com la plaça. Durant el juliol de 2011 la plaça es va convertir en un important punt central de les protestes pel preu de l'habitatge de 2011 a Israel, quan Daphne Leef va instal·lar la seva tenda de campanya i el seu exemple va ser seguit per milers de persones.

## Referències

* ↑ «Informació sobre el lloc»
* ↑ DIY Tel Aviv - Your Alternative City Guide 2016 (anglès).
* ↑ City Guide Tel Aviv.(anglès)
# Serbia Open 2012

El Torneig de Belgrad 2012, oficialment conegut com a Serbia Open 2012, és una competició tennística que es juga en terra batuda i pertany a les sèries 250 de l'ATP. La tercera edició d'aquest torneig es va celebrar entre el 28 d'abril i el 6 de maig de 2012 al SRPC Milan Gale Muškatirović de Belgrad, Sèrbia.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | P. Andújar | 4 | 7 | 6 |
| | F. Volandri | 6 | 5 | 2 | 1 | P. Andújar | 6 | 6 | |
| | V. Hănescu | 6$^4$ | 3 | | | L. Rosol | 4 | 3 | |
| | L. Rosol | 7 | 6 | | | | | | | 1 | P. Andújar | 3 | 6 | 3 |
| 3 | J. Nieminen | 6 | 4 | 6 | | | | | | | B. Paire | 6 | 1 | 6 |
| Q | A. Veić | 3 | 6 | 3 | 3 | J. Nieminen | 6 | 2 | 5 | | | | | |
| | G. García-López | 6 | 5 | 5 | | B. Paire | 0 | 6 | 7 | | | | | |
| | B. Paire | 4 | 7 | 7 | | | | | | | | | | | | B. Paire | 3 | 2 |
| | J. Souza | 4 | | | | | | | | | | | | | 2 | A. Seppi | 6 | 6 |
| WC | D. Lajović | 2 | r | | | J. Souza | 3 | 2 | | | | | | |
| Q | A. Bedene | 4 | 3 | | | D. Nalbandian | 6 | 6 | | | | | | |
| 4 | D. Nalbandian | 6 | 6 | | | | | | | | D. Nalbandian | 6 | 2 | 5 |
| 8 | G. Müller | 6 | 7 | | | | | | | 2 | A. Seppi | 2 | 6 | 7 |
| Q | E. Schwank | 3 | 6$^0$ | | 8 | G. Müller | 4 | 3 | | | | | | |
| | I. Dodig | 4 | 2 | | 2 | A. Seppi | 6 | 6 | |
| 2 | A. Seppi | 6 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Robert Lindstedt Horia Tecău | 6 | 2 | [9] |
| | Pablo Andújar Guillermo García-López | 4 | 6 | [11] | | Pablo Andújar Guillermo García-López | 3 | 6 | [8] |
| 3 | Jonathan Erlich Andy Ram | 6 | 2 | [10] | 3 | Jonathan Erlich Andy Ram | 6 | 3 | [10] |
| | Ivan Dodig Antonio Veić | 3 | 6 | [7] | | | | | | 3 | Jonathan Erlich Andy Ram | 4 | 6 | [10] |
| | Martin Emmrich Andreas Siljeström | 6 | 3 | [10] | | | | | | | Martin Emmrich Andreas Siljeström | 6 | 2 | [6] |
| | Daniele Bracciali Lukáš Rosol | 4 | 6 | [7] | | Martin Emmrich Andreas Siljeström | 6 | 6 | |
| | Jordan Kerr Dudi Sela | 3 | 3 | | 2 | Scott Lipsky Rajeev Ram | 2 | 4 | |
| 2 | Scott Lipsky Rajeev Ram | 6 | 6 | | | | | | |

## Enllaços externs

* Web oficial (anglès)
* Quadre individual masculí PDF
* Quadre dobles masculins PDF
Belgrad :
2009
2010
2011
2012
2021
2022 :
ATP World Tour 2012
< 2011
2013 > :
ATP World Tour Finals, Londres :
# Kiotina lugubris

Kiotina lugubris és una espècie d'insecte plecòpter pertanyent a la família dels pèrlids que es troba a Àsia oriental: el Japó.

## Referències

* ↑ Klapálek, 1907. Rozpr. Ceské. Akad. 16(31):2.
* ↑ uBio (anglès)
* 1 2 3 Catalogue of Life (anglès)
* ↑ Global Species Arxivat 2016-03-04 a Wayback Machine. (anglès)
* ↑ GBIF (anglès)

## Bibliografia

* Stark, B.P. & I. Sivec, 2008. Systematic notes on Kiotina Klapálek and Hemacroneuria Enderlein (Plecoptera: Perlidae), with description of four new species. Illiesia, 4(17):161-175. «PDF».

## Enllaços externs

* Encyclopedia of Life (anglès)
* Perlidae Species Listing (anglès)
# Leuk

Leuk (en francès Loèche) és un municipi del cantó suís del Valais, cap del districte de Leuk.

## Fills il·lustres

* Ernst von Werra (1854-1913), músic compositor.
# Pluja (pel·lícula)

Pluja (títol original en anglès Rain) és una pel·lícula estatunidenca dirigida per Lewis Milestone i estrenada l'any 1932.
La pel·lícula fou una adaptació de l'obra de Somerset Maugham interpretada per Joan Crawford i Walter Houston. Hi ha una versió anterior titulada Sadie Thompson (1928), de Raoul Walsh, amb Gloria Swanson i Lionel Barrymore; i una versió posterior: Miss Sadie Thompson (1953), de Curtis Bernhardt, amb Rita Hayworth i José Ferrer.

## Argument

Uns viatgers es troben plantats sense mitjans de transport a Pago Pago durant una epidèmia. Entre ells hi ha una prostituta i un missioner que la desitja ardentment.

## Repartiment

* Joan Crawford: Sadie Thompson
* Walter Huston: Alfred Davidson
* Fred Howard: Hodgson
* Ben Hendricks Jr.: Griggs
* William Gargan: Sergent Tim 'Handsome' O'Hara
* Mary Shaw: Ameena
* Guy Kibbee: Joe Horn
* Kendall Lee: Senyora Robert MacPhail
* Beulah Bondi: Senyora Alfred Davidson
* Matt Moore: Dr. Robert MacPhail
* Walter Catlett: Quartermaster Bates

## Galeria

Joan Crawford al film:

## Drets d'autor

L'any 1960, la pel·lícula va entrar a la Llista de pel·lícules de domini públic als Estats Units perquè els propietaris dels drets no van renovar el seuregistre de drets d'autor vint-i-vuit anys després de la publicació.

## Referències

* ↑ «Lluvia» (en castellà). [Consulta: 7 agost 2022].
* ↑ «' Miss Sadie Thompson' Roams a Pacific Island, With Rita Hayworth the Siren» (en anglès). New York Times. [Consulta: 7 agost 2022].
* ↑ Pierce, David (29 març 2001). "Legal Limbo: How American Copyright Law Makes Orphan Films" (mp3 in "file3") a Orphans of the Storm II: Documenting the 20th Century. [Consulta: 5 gener 2012]

## Enllaços externs

* Rain a YouTube
Viccionari
# Plaça Josep Irla

La Plaça Josep Irla és una plaça pública dedicada a Josep Irla de Maçanet de Cabrenys (Alt Empordà) inclosa a l'Inventari del Patrimoni Arquitectònic de Catalunya.

## Descripció

Conjunt de quatre cases bastides sobre desnivell amb una planta semisoterrada i amb accés directe a la planta pis mitjançant escala exterior de pedra. La planta baixa estava originalment coberta amb voltes grasses perpendiculars a la façana. Les obertures es troben emmarcades amb pedres ben tallades. Les cobertes són a dues aigües.

## Referències

* ↑ «Plaça Josep Irla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 octubre 2017].
# Ravatita

La ravatita és un mineral de la classe dels compostos orgànics. Rep el seu nom de la seva localitat tipus, Ravat, al Tadjikistan.

## Característiques

La ravatita és una substància orgànica de fórmula química C$_{14}$H$_{10}$. Va ser aprovada com a espècie vàlida per l'Associació Mineralògica Internacional l'any 1992. Cristal·litza en el sistema monoclínic. La seva duresa a l'escala de Mohs és 1, sent un mineral molt tou. És conegut en la química orgànica com a fenantrè.
Segons la classificació de Nickel-Strunz, la ravatita pertany a «10.BA - Hidrocarburs» juntament amb els següents minerals: fichtelita, hartita, dinita, idrialita, kratochvilita, carpathita, simonel·lita i evenkita.

## Formació i jaciments

Es forma en la crema de les vetes de carbó a una temperatura inferior als 50-60 °C. Va ser descoberta l'any 1933 a Ravat, prop el riu Yagnob, a la província de Sughd (Tadjikistan). També ha estat descrita a dos indrets alemanys: a la mina Carola, a Freital (Saxònia) i a la mina Anna, a Alsdorf (Rin del Nord-Westfàlia).

## Referències

* ↑ «Ravatite» (en anglès). Mindat. [Consulta: 31 octubre 2016].
# Shenzhen Airlines

Shenzhen Airlines Co., Ltd (xinès: 深圳航空) és una aerolínia xinesa amb seu a l'Aeroport Internacional de Shenzhen-Bao'an, a la província de Guangdong.
Amb una flota de més de 100 aeronaus de curt i mitjà abast (una barreja d'Airbus A320 i diversos tipus de Boeing 737), Shenzhen Airlines és la quarta aerolínia nacional de la Xina (després de China Southern Airlines, China Eastern i Air China).
Opera un total de 137 rutes des de més de 58 aeroports xinesos, a més a més de nou rutes internacionals. El 2010, la companyia transportà 16,5 milions de passatgers, un augment del 9% en comparació amb l'any anterior.
El 6 de juliol del 2011, Shenzhen Airlines fou acceptada formalment com a futur membre de l'aliança Star Alliance. La seva participació començà a finals del 2012. És el segon membre xinès de l'aliança després d'Air China.
L'agost de 2023 va operar el seu primer vol directe entre Shenzhen i Barcelona.

## Referències

* ↑ "Contact Us Arxivat 2015-09-24 a Wayback Machine.." Shenzhen Airlines. Consulta: 9 setembre 2009.
* ↑ Press, Europa. «Shenzhen Airlines de China inaugura este lunes una nueva ruta directa Barcelona-Shenzen», 28-08-2023. [Consulta: 2 setembre 2023].
# Contorsionisme

El contorsionisme és un art escènic en què els intèrprets anomenats contorsionistes mostren les seves habilitats d'extrema flexibilitat física. Els actes de contorsió sovint acompanyen acrobàcies, presentant-se en circs, actuacions de carrer i altres arts escèniques en directe. Normalment es realitzen davant d'un públic en directe. Un acte mostrarà un o més artistes realitzant un conjunt coreografiat de moviments o posicions, sovint amb música, que requereixen una flexibilitat extrema. La flexibilitat física necessària per dur a terme aquests actes supera àmpliament la de la població general. Són les gestes dramàtiques d'una flexibilitat aparentment inhumana les que captiven el públic.

## Riscos

Una publicació mèdica del 2008 suggereix que el dany a llarg termini a la columna vertebral, anomenat escoliosi, que és comuna en els professionals de la contorsió a llarg termini. Un estudi utilitzant imatge per ressonància magnètica (RM) de l'esquena de cinc contorsionistes, va mostrar presència de vèrtebra amb limbe, protuberància del disc intervertebral i degeneració discal. Tres dels cinc practicants també referien mal d'esquena.

## Referències

* ↑ «Whole-spine dynamic magnetic resonance study of contortionists: anatomy and pathology». J Neurosurg Spine, 8, 6, 2008, pàg. 501–9. DOI: 10.3171/SPI/2008/8/6/501. PMID: 18518669.
# Can Fortià

Can Fortià o Can Ramonet és una antiga masia, actualment usada simplement com a habitatge, a l'oest del nucli de Santa Maria de Besora (Osona).

## Arquitectura

Casa de planta quadrangular amb teulada de teula àrab de quatre vessants, planta i un sol pis. Té la façana principal al sud, on hi veiem una galeria a l'altura del pis. A la construcció original s'hi han afegit dos cossos els darrers anys, un a la part de ponent (un cobert) i un altre a llevant (un garatge), ambdós de totxanes. La casa és de pedra vista unida amb argamassa. A la part nord, afegit a l'estructura de la casa, hi podem veure un forn, situat a la cuina actual i que compleix una funció decorativa.

## Història

Aquesta construcció data de la segona meitat del segle xviii, concretament del 1767, segons es desprèn de la magnífica llinda que podem veure a la porta d'accés a la petita galeria del pis superior: "IESUS MARIA / FORTIA CAMPAS / ME HA FET / 1767". Des de llavors la casa ha estat objecte de reformes al seu interior, amb l'habilitació de la planta baixa per a l'habitatge. Actualment és una de les poques cases de Santa Maria de Besora que encara conserva, per bé que fora d'ús, el forn de pa.
La construcció de la casa en aquest indret cal entendre-la estretament lligada amb l'edificació de la nova església de Besora al Pla de Teia.

## Referències

* 1 2 3 «Can Fortià». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Resolució 1208 del Consell de Seguretat de les Nacions Unides

La Resolució 1208 del Consell de Seguretat de les Nacions Unides fou adoptada per unanimitat el 19 de novembre de 1998. Després de recordar la Resolució 1170 (1998) sobre Àfrica, el Consell va discutir el tractament i l'estatut dels refugiats del continent.
Era important que es protegissin els refugiats i es preservés el caràcter humanitari dels camps de refugiats. El Consell de Seguretat va reconèixer l'experiència que tenien els països africans en el tractament dels refugiats i camps de refugiats. Hi havia inseguretat en alguns camps a causa de la presència de grups armats i no podien beneficiar-se de protecció internacional, diferències entre la població refugiada, delictes, bandidatge i flux de les armes. Va insistir en la necessitat d'ajudar els països africans a proporcionar seguretat als refugiats, mantenir el caràcter humanitari dels camps de refugiats i protegir grups vulnerables com dones, nens i gent gran.
El Consell de Seguretat va destacar la importància de la Convenció sobre la qüestió dels refugiats de 1951 i d'especial rellevància va ser la Convenció sobre els aspectes específics dels problemes de refugiats a l'Àfrica de l'Organització de la Unitat Africana (OUA). L'amfitrió d'un camp de refugiats era responsable de la seva seguretat i naturalesa humanitària. En aquest sentit es va instar a l'Alt Comissionat de les Nacions Unides per als Refugiats, l'OUA, la comunitat internacional i les organitzacions regionals i subregionals a ajudar els països africans a acollir poblacions de refugiats, mentre que el secretari general Kofi Annan va haver de respondre a les demandes relatives a l'aplicació dels drets humans i dret internacional humanitari. Finalment, també se li va demanar que considerés la creació d'una nova categoria dins del Fons Fiduciari de les Nacions Unides per millorar la preparació per a la prevenció de conflictes i el manteniment de la pau a l'Àfrica.

## Referències

* ↑ «Security Council, acting on Secretary-General's Africa report, adopts texts of status and treatment of refugees, illicit arms flow». United Nations, 19-11-1998.
* 1 2 Fischer, H. Yearbook of International Humanitarian Law: 1999, Volume 2; Volume 1999. Cambridge University Press, 2000, p. 248. ISBN 978-90-6704-119-5.

## Vegeu també

* Llista de resolucions del Consell de Seguretat de les Nacions Unides 1201 a la 1300 (1998 - 2000)

## Enllaços externs

* PDF Text de la Resolució a UN.org
# Mariano Hoyas de la Cruz

Mariano Hoyas de la Cruz (Plasència, 19 de setembre de 1970) és un exfutbolista extremeny, que ocupava la posició de defensa.

## Trajectòria

Destaca en l'equip de la seua ciutat natal. El 1990 el Deportivo de La Corunya l'hi incorpora al seu filial, el Fabril Deportivo, on romandria un any abans de fer el salt al primer equip. Debuta a la primera divisió a l'agost de 1991, en partit contra el València CF, en el qual va sortir a la segona part i fou expulsat. Jugaria 25 partits més eixe any.
Els dos anys següents no va aconseguir la titularitat a l'equip de Riazor, per la qual cosa, a l'estiu de 1994 marxa al Celta de Vigo. Al conjunt de Balaídos sí que es fa un lloc a l'onze inicial, tot disputant fins a 36 partits el seu primer any com a cèltic. Estaria dos anys al Celta abans de fitxar pel CP Mérida, amb qui pujaria a primera divisió el 1997.
El defensa militaria quatre temporades al Mérida, entre 1996 i 2000, una d'elles a la màxima categoria. Va ser titular eixos anys, encara que el darrer la seua aportació va minvar. Al perdre la plaça per impagament el seu equip, fitxa pel Recreativo de Huelva. Al segon partit de la lliga 00/01, va sofrir una greu lesió que pràcticament el va mantindre dos anys en blanc.
Es va retirar el 2003, després de jugar un any amb el Cartagonova en Segona B. Mariano Hoyas ha acumulat 245 partits entre Primera i Segona Divisió.
Posteriorment a la seua retirada, ha estat vinculat al món del futbol com a secretari tècnic del CP Plasencia.

## Enllaços externs

* Fitxa de Mariano Hoyas
* Mariano Hoyas dimiteix del seu càrrec
# Kurtinig an der Weinstraße

Kurtinig an der Weinstraße (italià Cortina sulla Strada del Vino) és un municipi italià, dins de la província autònoma de Tirol del Sud. És un dels municipis del districte d'Überetsch-Unterland. L'any 2007 tenia 606 habitants. Limita amb els municipis de Margreid, Neumarkt, i Salurn. El 1946, mercè l'Acord De Gasperi-Gruber, fou transferit de la província de Trento a Tirol del Sud.

## Situació lingüística

| Pertinença lingüística (cens 2001) | 68,92% alemany |
| Pertinença lingüística (cens 2001) | 30,55% italià |
| Pertinença lingüística (cens 2001) | 0,53% ladí |

## Administració

Llista d'alcaldes :
| Període | Identitat | Partit |
| 2004- | Walter Giacomozzi | SVP |
# Aleksàndrovo-Rostovka

Aleksàndrovo-Rostovka - Александрово-Ростовка (rus) - és un poble de l'óblast de Penza, a Rússia, que en el cens del 2010 tenia 70 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Olaf II

«Olaf II» té aquests significats:
* Olaf II de Noruega el Sant, també conegut com el Valerós (995 - 29 de juliol de 1030), rei de Noruega. És venerat com a sant a diverses confessions cristianes.
* Olaf II de Dinamarca i IV de Noruega, (1370 - 23 d'agost de 1387), rei de Dinamarca des del 1376 i rei de Noruega des de 1380 fins a la seva mort.
# Lisowczycy

Lisowczycy és una paraula de l'idioma polonès, que també es coneix com a Straceńcy ('home perdut' o 'vana esperança') o chorągiew "elearska" (companyia d'elears); o en forma singular: Lisowczyk o elear,"guerrer") - que és el nom d'una unitat irregular de la cavalleria lleugera del segle xvii de la Corona del Regne de Polònia i de la Lisowczycy. Els Lisowczycy prenien part en moltes batalles arreu d'Europa i eren extremadament àgils, guerrers i sanguinaris. El seu nombre va variar segons l'època, des d'uns pocs centenars a uns quants milers.
L'origen d'aquest grup es pot trobar en la konfederacja (una forma de motí semi-legal de les forces reials, practicada al Regne de Polònia i després a la Comunitat Polonesa-Lituana) organitzada al voltant de l'any 1604 per Aleksander Józef Lisowski. El Lisowczycy van ser temuts i menyspreats pels civils on sigui que van passar i es van guanyar la fama dubtosa per les atrocitats que duien a terme (el saqueig, la violació, l'assassinat i altres ultratges). No obstant això, també els van respectar a contracor els seus oponents per les seves habilitats militars. Ells no dubtaven a saquejar fins i tot la seva terra natal, on van saquejar l'Acadèmia Racoviana. Segimon III Vasa va tractar de mantenir-los allunyats de la Comunitat Polonesa-Lituana durant el major temps possible.
Els Lisowczycy van prendre part en molts conflictes dins la història de Polònia.
Les darreres companyies que van usar el nom de Lisowczycy es van formar a la dècada de 1620 i finalment van ser dissolts per una llei del Sejm, el 1636.

## Bibliografia

* Władysław Magnuszewski, Z dziejów elearów polskich. Stanisław Stroynowski, lisowski zagończyk, przywódca i legislator, PWN, Warszawa – Poznań 1978.
* Kazimierz Korkozowicz, Jeźdźcy Apokalipsy t. 1–3., Wyd. MON, Warszawa 1990.
* Bohdan Królikowski, Szable nie rdzewiały, Wyd. MON, Warszawa 1983.
* Aleksander Lisowski, [w:] Szymon Starowolski, Wojownicy sarmaccy, Wyd. MON (wyd. I), Warszawa 1978, s. 270–273.
* Ferdynand Antoni Ossendowski, Lisowczycy. Powieść historyczna, Wydawnictwo Polskie R. Wegnera, Poznań 1929; Wyd. Libra (wyd. I powojenne), Warszawa 1990.
* Bogusław Sujkowski, Lisowczycy. Powieść historyczna z XVII w., Wyd. Łódzkie (wyd. III), Łódź 1988.
* Henryk Wisner, Lisowczycy, Dom Wyd. Bellona (wyd. II, poprawione i uzupełnione), Warszawa 2004, ISBN 83-11-09927-8.
* Tadeusz Nowak, Jan Wimmer, Dzieje oręża polskiego do roku 1793, Warszawa 1968.
* Radosław Sikora, Wojskowość polska w dobie wojny polsko-szwedzkiej 1626–1629. Kryzys mocarstwa, Poznań 2005.

## Enllaços externs

* (polonès) Lisowczycy nad oceanem Lodowatym.Opowieść o św. Hiobie Mazowskim, by Zbigniew Wierzbicki. 22.12.2012